CELEX: 32014D0841
Language: bg
Date: 2014-11-26 00:00:00
Title: 2014/841/ЕС, Евратом: Решение за изпълнение на Комисията от 26 ноември 2014 година за изменение на Решение за изпълнение 2013/749/ЕС, Евратом за разрешаване на Португалия да използва някои приблизителни разчети при изчисляването на базата за собствените ресурси от ДДС (нотифицирано под номер С(2014) 8922)

28.11.2014   
            
            
               BG
            
            
               Официален вестник на Европейския съюз
            
            
               L 343/27
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 26 ноември 2014 година
   за изменение на Решение за изпълнение 2013/749/ЕС, Евратом за разрешаване на Португалия да използва някои приблизителни разчети при изчисляването на базата за собствените ресурси от ДДС
   
      
         (нотифицирано под номер С(2014) 8922)
      
   
   (само текстът на португалски език е автентичен)
   
      (2014/841/ЕС, Евратом)
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Договора за създаване на Европейската общност за атомна енергия,
   като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 4, параграф 4 и член 6, параграф 3, второ тире от него,
   след консултации с Консултативния комитет по собствените ресурси,
   като има предвид, че:
   
               (1)
            
            
               По силата на член 377 от Директива 2006/112/ЕО на Съвета (2) Португалия може да продължи да освобождава от облагане сделките, посочени в част Б, точка 10 от приложение X към тази директива, в съответствие с условията, приложими в тази държава членка на 1 януари 1989 г. Тези сделки трябва да бъдат взети предвид при определянето на базата за собствените ресурси от ДДС.
            
         
               (2)
            
            
               В отговора си от 10 април 2014 г. на писмото на Комисията от 19 февруари 2014 г. относно опростяването на проверките на собствените ресурси от ДДС (3) Португалия поиска от Комисията разрешение да използва фиксиран процент от междинната база при изчисляването на базата за собствените ресурси от ДДС за сделките, посочени в част Б, точка 10 от приложение X към Директива 2006/112/ЕО, за финансовите години от 2014 до 2020. Португалия доказа, че историческият процент е останал стабилен във времето. Поради това на Португалия следва да се разреши да изчислява базата за собствените ресурси от ДДС, като използва фиксиран процент в съответствие с изпратеното от Комисията писмо.
            
         
               (3)
            
            
               Португалия поиска от Комисията разрешение да използва данните от националните сметки по ESA 2010 от 2011 г., за да изчисли среднопретеглената ставка на ДДС за 2014 финансова година. Последните налични данни от националните сметки по ESA 95 с необходимото ниво на разбивка са от 2010 г., а данните от националните сметки по ESA 2010 от 2011 г. с необходимата разбивка ще станат налични, преди да настъпи моментът Португалия да внесе декларацията си за собствените ресурси от ДДС за 2014 финансова година. Поради това на Португалия следва да се разреши да използва данните от националните сметки по ESA 2010 от 2011 г. с цел изчисляване на среднопретеглената ставка на ДДС за 2014 финансова година.
            
         
               (4)
            
            
               Съгласно член 10, параграф 2 от Регламент (ЕС) № 2013/549 на Европейския парламент и на Съвета (4) (ESA 2010), когато необходимите подробни данни по ESA 95 не са налични, държавите членки могат да използват за определянето на собствения ресурс на база ДДС данни по ESA 2010, докато Решение 2007/436/ЕО, Евратом на Съвета (5) е в сила.
            
         
               (5)
            
            
               От съображения за прозрачност и правна сигурност е подходящо прилагането на разрешението да се ограничи във времето.
            
         
               (6)
            
            
               Поради това е целесъобразно Решение за изпълнение 2013/749/ЕС, Евратом на Комисията (6) да бъде изменено по съответния начин,
            
         ПРИЕ НАСТОЯЩОТО РЕШЕНИЕ:
   Член 1
   Решение за изпълнение 2013/749/ЕС, Евратом се изменя, както следва:
   
               1)
            
            
               заглавието се заменя със следния текст:
               ;
            
         
               2)
            
            
               член 1 се заменя със следния текст:
               „Член 1
               За целите на изчисляването на базата за собствените ресурси от ДДС от 1 януари до 31 декември 2013 г., на Португалия се разрешава да използва приблизителни разчети по отношение на следните категории сделки, посочени в част Б от приложение Х към Директива 2006/112/ЕО:
               
                            
                        
                        
                           превоз на пътници (точка 10).“
                        
                     ;
         
               3)
            
            
               вмъква се следният член 1а:
               „Член 1а
               За целите на изчисляването на базата за собствените ресурси от ДДС от 1 януари 2014 г. до 31 декември 2020 г., на Португалия се разрешава да използва 0,03 % от междинната база за сделките, посочени в част Б, точка 10 (превоз на пътници) от приложение X към Директива 2006/112/ЕО.“;
         
               4)
            
            
               член 2 се заменя със следния текст:
               „Член 2
               За целите на разпределянето на сделките по статистически категории на Португалия се разрешава да използва данни от националните сметки по ESA 2010 за 2011 г., за да изчисли базата за собствените ресурси от ДДС за 2014 финансова година.“
            
         Член 2
   Адресат на настоящото решение е Португалската република.
   
      Съставено в Брюксел на 26 ноември 2014 година.
      
         
            За Комисията
         
         Кристалина ГЕОРГИЕВА
         
            Заместник-председател
         
      
   
   
      (1)  ОВ L 155, 7.6.1989 г., стр. 9.
   
      (2)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
   
      (3)  Ares(2014)405079.
   
      (4)  Регламент (ЕС) № 549/2013 на Европейския парламент и на Съвета от 21 май 2013 г. относно Европейската система от национални и регионални сметки в Европейския съюз (ОВ L 174, 26.6.2013 г., стр. 1).
   
      (5)  Решение 2007/436/ЕО, Евратом на Съвета от 7 юни 2007 г. относно системата на собствените ресурси на Европейските общности (ОВ L 163, 23.6.2007 г., стр. 17).
   
      (6)  Решение за изпълнение 2013/749/ЕС, Евратом на Комисията от 10 декември 2013 г. за разрешаване на Португалия да използва някои приблизителни разчети при изчисляването на базата за собствените ресурси от ДДС (ОВ L 333, 12.12.2013 г., стр. 81).